Maa- ja metsätalousministeriö

Ylitarkastaja Janne Pitkänen

Riistanhoitoyhdistysten valtionavustuksen uudistus

Raporttinne 13.6. 2017 on kattavan laaja ja perustuu mielipidekyselyihin ja käytyihin neuvotteluihin.

Raportin sisältö keskittyy suuressa määrin riistanhoitoyhdistysten yhdistymisen tarpeellisuuteen. Tosin useassa kohdassa tuotte ilmi, että yhdistymiset ovat vapaaehtoisia.

Ainakaan tässä vaiheessa Lapinlahden rhy:n alueen metsästäjillä ei ole halukkuutta yhdistymiseen.

Toinen merkittävä tavoite on toiminnan tuloshakuisuus. Mikäli tuloksellisuus olisi merkittävin

varainjaon peruste, se aiheuttaisi epäoikeudenmukaista kilpailua yhdistysten välillä. On suuri ero sillä, ovatko toiminnanohjaajat, hallituksen jäsenet ja muut keskeiset toimijat työssä käyviä, vai

esim. eläkkeellä olevia henkilöitä.

Kouluilla järjestettävät tapahtumat määräytyvät koulun lukujärjestyksen mukaan. Toisin sanoen

esitelmät, esitykset, näyttelyt jne tulee järjestää kouluaikana. Työssä käyvien rhy:n toimijoiden

on usein hankalaa saada vapaata työstä tapahtuman ajaksi.

Emme löytäneet kuuden kohdan jakoperusteista mainintaa **ampumaradoista.**

Ampumaradan tuotolla on varsin suuri merkitys yhdistyksen taloudelle. Lapinlahden rhy:n

omistama hirvirata jouduttiin purkamaan vuonna 2007. (vuokrasopimus, ympäristölupa)

Vaikka vaatimukset ampumakokeen suorittamisessa helpponivat siinä määrin, että koe- ja harjoitus-

suoritukset suorastaan hiipuivat, oli vuoden 2007 ampumatoiminnan puhdas tuotto yli 10 %

silloisen valtionosuuden vuotuisesta määrästä.

Emme silti ole lopettaneet ampumatoimintaa. Järjestämme vuosittain haulikon pitäjänmestaruus-

kilpailut Iisalmessa. Samoin hirviammunnan kilpailut eri sarjoille ja metsästäjät suorittavat

harjoitusammuntoja Varpaisjärven hirviradalla.

Toiminnanohjaaja varaa radat, tiedottaa metsästäjille, järjestää tuomarit ja ammunnanvalvojat, kerää

tulokset, maksaa ratojen vuokrat ja ammuntojen toimihenkilöiden pienet palkkiot, hankkii palkinnot, tiedottaa tuloksista ampujille jne. Toiminnasta syntyy kuluja, tuottoja ei yhtään.

Mielestmme on välttämätöntä, että jakoperusteissa huomioidaan ampumaratojen olemassaolo ja

ampumaradan puuttuminen. Puuttuminen nimenomaan niissä tapauksissa, joissa ei ole syynä

yhdistyksen välinpitamättömyys hankkia, tai ylläpitää ratoja.

On myös tärkeää pitää huolta, ettei vapaaehtoistyö yhdistyksissä vähene. Muutama vuosi sitten

asiantuntijat laskivat yhdistysten talkootyön määräksi n. 300 henkilötyövuotta.

Lapinlahdella 24.7. 2017.

 LAPINLAHDEN RIISTANHOITOYHDISTYS

 Juhani Ruotsalainen Niina Halonen

 puheenjohtaja toiminnanohjaaja